Puruşartha
Puruşartha (sanskr. पुरुष-अर्थ ) və ya çaturartha — Hinduizmdə insan həyatının dörd məqsədi. Məqsədlər bunlardır: Dharma və ya dhamma (sanskr. धर्म - tutan və dəstəkləyən) – əxlaq, salehlik. Artha (artha - "mahiyyət", "fayda") – maddi rifah Kama ((sanskr. काम ) - "sevgi") – şəhvətli hisslər, ehtiras. Mokşa (sanskr. मोक्ष - "azad etmək") – doğum və ölüm dövriyyəsindən qurtulma (Sansara) Tarixən əvvəlcə ilk üç məqsəd, Sanskritcə üç düşmən adlanan dharma, artha və kama müəyyən edilmişdir. Daha sonra dördüncü məqsəd, mokşa formalaşmışdır. Müasir Hind fəlsəfəsində dörd puruşartha anlayışı insanın fiziki, emosional və mənəvi ehtiyaclarının ödənilməsini təcəssüm etdirir. Tez-tez dörd puruşartha və varnaşramanın veda sistemi arasında paralellər çəkilir. Aşrama: Brahmaçarya (sanskr. ब्रह्मचर्य ) – həyatın ilk mərhələsi. Tələbənin rahib kimi yaşadığı, cinsi əlaqədən çəkindiyi və quruya xidmət etdiyi, ondan mənəvi biliklər aldığı təlim mərhələsi. Qrihastha (sanskrit. Grihastha) – ailə həyatı, iş. Bu aşramada kama və arthaların puruşarthaları yerinə yetirilir. Valideynlərini, uşaqlarını, qonaqlarını və müqəddəs insanları saxlamaq hindli ailə başçısının borcudur. Vanaprastha (sanskrit. Vâna-prastha) – təqaüdə çıxmaq və maddi dünyadan tamamilə imtina etməyə hazırlıq. Bu mərhələdə bütün maddi vəzifələr tədricən böyük övladlara ötrülür və daha çox mənəvi təcrübələrə və müqəddəs yerləri ziyarətə vaxt ayrılır. Sannyasa (devanaqari: संन्यास) – həyatın son mərhələsidir, askentizm, özünüdərk, mənəvi təcrübələrə tam bağlılıq ilə xarakterizə olunan maddi dünyadan tam imtina mərhələsidir. Bu aşramada ölüm anına və mokşaya çatmaq üçün lazımi hazırlıq aparılır.